title: 2012 m. vasario 21 d. Komisijos sprendimas, įkurti ES baudžiamosios teisės politikos ekspertų grupę

text:
23.2.2012

               LT

               Europos Sąjungos oficialusis leidinys

               C 53/9

         KOMISIJOS SPRENDIMAS
   2012 m. vasario 21 d.
   įkurti ES baudžiamosios teisės politikos ekspertų grupę
   2012/C 53/05
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sąjunga, laikydamasi Sutarties 67 straipsnio 3 dalies nuostatų, stengiasi užtikrinti aukštą saugumo lygį prevencijos bei kovos su nusikalstamumu priemonėmis, ir prireikus derinant baudžiamuosius įstatymus;

               (2)

               2011 m. rugsėjo 20 d. Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir regionų komitetui „ES baudžiamosios teisės politikos kūrimas. Veiksmingo ES politikos įgyvendinimo užtikrinimas baudžiamosios teisės priemonėmis“ (1) pabrėžta, kad svarbu formuoti nuoseklią ir darnią ES baudžiamosios teisės politiką ir kad tam turėtų būti rengiamos ekspertų grupės diskusijos;

               (3)

               todėl būtina sudaryti ES baudžiamosios teisės ekspertų grupę ir apibrėžti jos uždavinius bei struktūrą;

               (4)

               ši grupė turėtų padėti Komisijai formuoti ES baudžiamosios teisės politiką ir patarti visais susijusiais klausimais. Ekspertų grupė taip pat turėtų padėti rinkti faktinius įrodymus siekiant įvertinti, ar ES baudžiamosios teisės priemonės yra būtinos užtikrinant veiksmingą Sąjungos politikos įgyvendinimą;

               (5)

               grupę turėtų sudaryti ne daugiau kaip dvidešimt kvalifikuotų ekspertų, paskirtų kaip individualūs asmenys, kurie, siekiant pusiausvyros, būtų įvairių profesijų ir iš įvairių geografinių regionų;

               (6)

               grupės nariai turėtų būti skiriami trejiems metams ir jų kadenciją turėtų būti galima pratęsti;

               (7)

               turėtų būti nustatytos grupės nariams taikomos informacijos atskleidimo taisyklės;

               (8)

               grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2),

         PRIĖMĖ ŠĮ SPRENDIMĄ:
   1 straipsnis
   Dalykas
   Sudaroma Baudžiamosios teisės politikos ekspertų grupė (toliau – grupė).
   2 straipsnis
   Užduotys
   Grupės užduotys – formuojant ES baudžiamosios teisės politiką konsultuoti Komisiją materialinės baudžiamosios teisės klausimais. Visų pirma konsultuojama bet kokiais galinčiais kilti teisiniais klausimais, konsultuojantis su esamomis atitinkamų politikos sričių ekspertų grupėmis taip pat renkami faktiniai įrodymai siekiant įvertinti, ar ES baudžiamosios teisės priemonės yra būtinos užtikrinant veiksmingą Sąjungos politikos įgyvendinimą.
   3 straipsnis
   Konsultavimasis
   Komisija gali konsultuotis su grupe visais ES baudžiamosios teisės politikos formavimo klausimais.
   4 straipsnis
   Narystė ir narių skyrimas
   1.   Grupę sudaro ne daugiau kaip 20 narių. Nariai skiriami kaip individualūs asmenys.
   2.   Grupės narius iš kompetentingiausių baudžiamosios teisės srities specialistų paskiria JUST GD generalinis direktorius. Narių atranka atliekama siekiant užtikrinti aukšto lygio kompetenciją ir kad būtų kuo labiau išlaikyta tinkama gebėjimų, geografinės kilmės ir lyčių pusiausvyra, atsižvelgiant į konkrečias ekspertų grupės užduotis ir reikalingas žinias.
   3.   Grupės ekspertai yra mokslo ir mokslinių tyrimų įstaigų darbuotojai, taip pat praktikuojantys teisininkai.
   4.   Nariai skiriami kaip individualūs asmenys trejų metų kadencijai. Sutikdami tapti grupės nariais, jie turi įsipareigoti veikti nepriklausomai ir tarnauti viešajam interesui. Jeigu grupės ekspertui kyla interesų konfliktas, Komisijos tarnybos šį ekspertą gali pašalinti iš grupės, nušalinti nuo jos konkretaus posėdžio arba gali nuspręsti, kad ekspertas susilaiko nuo tokių darbotvarkės klausimų, dėl kurių kiltų interesų konfliktas, aptarimo. Grupės nariai savo pareigas eina tol, kol jie pakeičiami arba kol pasibaigia jų kadencija. Jie gali būti skiriami kitai kadencijai.
   5.   Nariai, kurie nebegali veiksmingai dalyvauti grupės svarstymuose, kurie atsistatydina ar nesilaiko šio straipsnio 3 dalyje arba Sutarties 339 straipsnyje nustatytų sąlygų, laikotarpiui iki jų kadencijos pabaigos gali būti pakeisti.
   6.   Grupės narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras) ir Teisingumo generalinio direktorato interneto svetainėje. Narių vardai ir pavardės registruojamos, tvarkomos ir skelbiamos pagal Reglamento (EB) Nr. 45/2001 nuostatas.
   5 straipsnis
   Veikla
   1.   Grupei pirmininkauja Komisijos atstovas.
   2.   Komisijai sutikus, specifiniams klausimams nagrinėti gali būti sudaromi pogrupiai, kurių veiklos sąlygas nustato grupė. Tokie pogrupiai baigia veiklą, kai tik įvykdo jiems pavestą užduotį.
   3.   Komisijos atstovas prireikus gali kviesti grupės arba pogrupio darbe dalyvauti grupei nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu. Be to, Komisijos atstovas asmenims, organizacijoms, kaip apibrėžta ekspertų grupių horizontaliųjų taisyklių 8 taisyklės 3 dalyje, ir šalims kandidatėms gali suteikti stebėtojo statusą.
   4.   Grupės nariai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įsipareigojimų saugoti profesinę paslaptį, taip pat Komisijos sprendimo 2001/844/EB, EAPB, Euratomas (3), priede nustatytų Komisijos saugumo taisyklių dėl ES įslaptintos informacijos apsaugos. Jei šių įpareigojimų nesilaikoma, Komisija gali imtis tinkamų priemonių.
   5.   Komisija grupei teikia sekretoriato paslaugas.
   6.   Remdamasi standartinėmis ekspertų grupių darbo tvarkos taisyklėmis, grupė gali priimti savo darbo tvarkos taisykles.
   7.   Norėdama paskelbti svarbią informaciją apie grupės veiklą, Komisija tą informaciją pateikia registre arba pateikia nuorodą iš registro į specialią interneto svetainę.
   6 straipsnis
   Su posėdžiais susijusios išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Narių kelionės ir pragyvenimo išlaidas, susijusias su grupės veikla, pagal galiojančias Komisijos nuostatas atlygina Komisija.
   3.   Tos išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. vasario 21 d.

            Komisijos vardu

         Viviane REDING

            Pirmininko pavaduotoja

      (1)  COM(2011) 573 galutinis.

      (2)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (3)  2001 m. lapkričio 29 d. Komisijos sprendimas, iš dalies keičiantis jos darbo tvarkos taisykles (OL L 317, 2001 12 3, p. 1).


title: 2001 m. vasario 26 d. Tarybos Sprendimas dėl Susitarimo pasirašant Europos bendrijos ir Šri Lankos Demokratinės Socialistinės Respublikos susitarimo memorandumą dėl susitarimų tekstilės ir aprangos gaminių patekimo į rinką srityje pasirašymo Europos bendrijos vardu ir leidimo jį taikyti laikinuoju pagrindu

text:
Svarbus teisinis pranešimas

|

32001D0214

Oficialusis leidinys L 080 , 20/03/2001 p. 0011 - 0011

		Tarybos Sprendimas2001 m. vasario 26 d.dėl Susitarimo pasirašant Europos bendrijos ir Šri Lankos Demokratinės Socialistinės Respublikos susitarimo memorandumą dėl susitarimų tekstilės ir aprangos gaminių patekimo į rinką srityje pasirašymo Europos bendrijos vardu ir leidimo jį taikyti laikinuoju pagrindu(2001/214/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmuoju ir antruoju papunkčiais,atsižvelgdama į Komisijos pasiūlymą,kadangi:(1) Komisija vedė derybas Bendrijos vardu dėl dvišalio Susitarimo pasirašant Susitarimo memorandumą dėl prekybos tekstilės gaminiais su Šri Lanka.(2) Susitarimas pasirašant Susitarimo memorandumą buvo parafuotas 2000 m. gruodžio 5 d.(3) Susitarimas pasirašant Susitarimo memorandumą turėtų būti pasirašytas Bendrijos vardu.(4) Tam, kad abi Šalys galėtų gauti naudos iš Susitarimo, kai tik susiję pranešimai išsiunčiami PPO, šis Susitarimas yra taikytinas laikinuoju pagrindu nuo 2000 m. gruodžio 1 d. pagal savitarpiškumo principą, kol bus užbaigtos susijusios procedūros dėl jo formalaus sudarymo,NUSPRENDĖ:1 straipsnisKadangi Susitarimas gali būti sudarytas vėlesne data, Tarybos pirmininkas įgaliojamas paskirti asmenis, kuriems suteikiama teisė pasirašyti Europos bendrijos vardu Susitarimą, pasirašant Susitarimo memorandumą dėl prekybos tekstilės gaminiais su Šri Lanka.Susitarimo tekstas pridedamas prie šio sprendimo.2 straipsnisPagal savitarpiškumo principą Susitarimas, pasirašant Susitarimo memorandumą, taikomas laikinuoju pagrindu nuo 2000 m. gruodžio 1 d., kol bus užbaigtos procedūros dėl jo formalaus sudarymo.3 straipsnis1. Po konsultacijų su Šri Lanka Komisija 1993 m. spalio 12 d. Tarybos reglamento 3030/93 dėl tam tikrų tekstilės gaminių importo iš trečiųjų šalių bendrųjų taisyklių 17 straipsnyje [1] nustatyta tvarka gali keisti dvigubos sistemos taikymo tvarką tam tikriems produktams pagal Susitarimo memorandumo 7 punktą.2. Jeigu Šri Lanka neįvykdo įsipareigojimų, nurodytų Susitarimo memorandumo 2 ir 6 punktuose, Komisija iš naujo taiko kvotos režimą Reglamento Nr. 3030/93 17 straipsnyje nustatyta tvarka.Priimta Briuselyje, 2001 m. vasario 26 d.Tarybos varduPirmininkėA. Lindh[1] OL L 275, 1993 11 8. Reglamentas su paskutiniais pakeitimais, padarytais Tarybos reglamentu (EB) Nr. 824/97 (OL L 119, 1997 5 8, p. 1).--------------------------------------------------


title: 2009/82/EB,Euratomas: 2008 m. gruodžio 18 d. Tarybos ir Komisijos sprendimas dėl Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo

text:
30.1.2009

               LT

               Europos Sąjungos oficialusis leidinys

               L 26/5

      TARYBOS IR KOMISIJOS SPRENDIMAS

   2008 m. gruodžio 18 d.
   dėl Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo
   (2009/82/EB, Euratomas)
   EUROPOS SĄJUNGOS TARYBA,
   EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
   atsižvelgdamos į Bulgarijos ir Rumunijos stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos bendrijos steigimo sutarties 101 straipsnį,
   kadangi:

               (1)

               Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimo protokolas, siekiant atsižvelgti į Bulgarijos Respublikos ir Rumunijos įstojimą į Europos Sąjungą, Bendrijos ir jos valstybių narių vardu buvo pasirašytas 2008 m. birželio 11 d. pagal Tarybos sprendimą 2008/628/EB (2).

               (2)

               Kol protokolas neįsigaliojo, jis taikomas laikinai nuo 2007 m. sausio 1 d.

               (3)

               Protokolas turėtų būti sudarytas,

         NUSPRENDĖ:
   1 straipsnis
   Bendrijos, Europos atominės energijos bendrijos ir valstybių narių vardu patvirtinamas Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimo protokolas, siekiant atsižvelgti į Bulgarijos Respublikos ir Rumunijos įstojimą į Europos Sąjungą (3).
   2 straipsnis
   Bendrijos ir jos valstybių narių vardu Tarybos pirmininkas pateikia protokolo 3 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Briuselyje, 2008 m. gruodžio 18 d.

            Tarybos vardu

            Pirmininkas

         M. BARNIER

            Komisijos vardu

            Pirmininkas

         José Manuel BARROSO

      (1)  2008 m. rugsėjo 2 d. pateikta nuomonė (dar nepaskelbta Oficialiajame leidinyje).

      (2)  OL L 205, 2008 8 1, p. 40.

      (3)  OL L 205, 2008 8 1, p. 42.


title: 2009/672/EB: 2009 m. balandžio 23 d. Europos Parlamento sprendimas dėl Europos rekonstrukcijos agentūros 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/179

         2009 m. balandžio 23 d.

      EUROPOS PARLAMENTO SPRENDIMAS

   dėl Europos rekonstrukcijos agentūros 2007 finansinių metų sąskaitų uždarymo
   (2009/672/EB)
   EUROPOS PARLAMENTAS,

               —

               atsižvelgdamas į Europos rekonstrukcijos agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos rekonstrukcijos agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros (4), ypač į jo 8 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0169/2009),

               1.

               pažymi, kad Europos rekonstrukcijos agentūros galutinės metinės ataskaitos pridėtos prie Audito Rūmų ataskaitos;

               2.

               pritaria Europos rekonstrukcijos agentūros 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos rekonstrukcijos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 13.

      (2)  OL C 311, 2008 12 5, p. 42.

      (3)  OL L 248, 2002 9 16, p. 1.

      (4)  OL L 306, 2000 12 7, p. 7.

      (5)  OL L 357, 2002 12 31, p. 72.


30.12.2015

               LT

               Europos Sąjungos oficialusis leidinys

               C 440/116

         P7_TA(2013)0015
   Darbo tvarkos taisyklių dėl Pirmininko pavaduotojų, išrinktų dalyvaujantiems posėdyje balsu pritarus, eiliškumo dalinis keitimas
   2013 m. sausio 16 d. Europos Parlamento sprendimas dėl Europos Parlamento darbo tvarkos taisyklių 15 straipsnio 2 dalies dėl Parlamento pirmininko pavaduotojų, išrinktų vieningu pritarimu be balsavimo, eiliškumo dalinio keitimo (2012/2020(REG))
   (2015/C 440/22)

      Europos Parlamentas,

               —

               atsižvelgdamas į Pirmininko 2010 m. rugsėjo 3 d. laišką,

               —

               atsižvelgdamas į 2011 m. birželio 15 d. Konstitucinių reikalų komiteto priimtą ir 2011 m. birželio 22 d. per plenarinį posėdį paskelbtą Europos Parlamento darbo tvarkos taisyklių 13 straipsnio 1 dalies išaiškinimą,

               —

               atsižvelgdamas į Darbo tvarkos taisyklių 211 ir 212 straipsnius,

               —

               atsižvelgdamas į Konstitucinių reikalų komiteto pranešimą (A7-0412/2012),

               1.

               nusprendžia padaryti toliau pateiktą Darbo tvarkos taisyklių pakeitimą;

               2.

               primena, kad šis pakeitimas įsigalioja pirmą kitos sesijos dieną;

               3.

               paveda Pirmininkui perduoti šį sprendimą susipažinti Tarybai ir Komisijai.

      Pakeitimas 1

      Europos Parlamento darbo tvarkos taisyklės

      15 straipsnio 2 dalies antra pastraipa

                  Dabartinis tekstas

                  Pakeitimai

               Jei
                     rinkimai vyksta ne
                   slaptu balsavimu
                     , išrinktų pavaduotojų eiliškumas yra toks, kokia tvarka Parlamento pirmininkas perskaito jų pavardes
                  .

               Jei
                     kandidatai išrenkami vieningu pritarimu be balsavimo, eiliškumas nustatomas
                   slaptu balsavimu.


title: 2014/563/ES: 2014 m. balandžio 3 d. Europos Parlamento sprendimas dėl Europos Sąjungos įstaigų vertimo centro 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/165

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos įstaigų vertimo centro 2012 finansinių metų biudžeto įvykdymo patvirtinimo
   (2014/563/ES)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2012 finansinių metų metinių finansinių ataskaitų su Centro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0205/2014),

               1.

               patvirtina Europos Sąjungos įstaigų vertimo centro direktoriui, kad Centro 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 15.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2014/258/BUSP: 2014 m. balandžio 30 d. Politinio ir saugumo komiteto sprendimas EUBAM Libya/3/2014, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas

text:
9.5.2014

               LT

               Europos Sąjungos oficialusis leidinys

               L 136/25

         POLITINIO IR SAUGUMO KOMITETO SPRENDIMAS EUBAM LIBYA/3/2014
   2014 m. balandžio 30 d.
   kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas
   (2014/258/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. gegužės 22 d. Tarybos sprendimą 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (1),
   kadangi:

               (1)

               pagal Sprendimo 2013/233/BUSP 9 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos integruoto sienų valdymo pagalbos misijos Libijoje (EUBAM Libya) politinės kontrolės ir strateginio vadovavimo jai tikslais, įskaitant sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu skirti misijos vadovą;

               (2)

               2013 m. gegužės 24 d. PSK priėmė Sprendimą EUBAM Libya/1/2013 (2), kuriuo misijos EUBAM Libya vadovu laikotarpiui nuo 2013 m. gegužės 22 d. iki 2014 m. gegužės 21 d. skiriamas Antti Juhani Hartikainen;

               (3)

               2014 m. balandžio 14 d. vyriausiasis įgaliotinis pasiūlė pratęsti misijos EUBAM Libya vadovo Antti Juhani Hartikainen įgaliojimų terminą iki 2015 m. gegužės 21 d.,

         PRIĖMĖ ŠĮ SPRENDIMĄ:
   1 straipsnis
   EUBAM Libya vadovo Antti Juhani Hartikainen įgaliojimų terminas pratęsiamas iki 2015 m. gegužės 21 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. balandžio 30 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 138, 2013 5 24, p. 15.

      (2)  2013 m. gegužės 24 d. Politinio ir saugumo komiteto sprendimas EUBAM Libya/1/2013 dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (OL L 147, 2013 6 1, p. 13).


title: 2016 m. kovo 15 d. Politinio ir saugumo komiteto sprendimas (BUSP) 2016/396 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos vado skyrimo, kuriuo panaikinamas Sprendimas (BUSP) 2015/173 (EUTM Somalia/1/2016)

text:
18.3.2016

               LT

               Europos Sąjungos oficialusis leidinys

               L 73/99

         POLITINIO IR SAUGUMO KOMITETO SPRENDIMAS (BUSP) 2016/396
   2016 m. kovo 15 d.
   dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos vado skyrimo, kuriuo panaikinamas Sprendimas (BUSP) 2015/173 (EUTM Somalia/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1), ypač į jo 5 straipsnį,
   kadangi:

               (1)

               vadovaudamasi Sprendimu 2010/96/BUSP, Politinis ir saugumo komitetas (toliau – PSK) yra įgaliotas pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Somalia politinę kontrolę ir strateginį vadovavimą jai, įskaitant sprendimus dėl ES misijos vado skyrimo;

               (2)

               2015 m. vasario 3 d. PSK priėmė Sprendimą (BUSP) 2015/173 (2), kuriuo EUTM Somalia ES misijos vadu paskirtas brigados generolas Antonio MAGGI;

               (3)

               2016 m. vasario 9 d. Italija pasiūlė nauju EUTM Somalia ES misijos vadu vietoj brigados generolo Antonio MAGGI paskirti brigados generolą Maurizio MORENA;

               (4)

               2016 m. vasario 24 d. ES karinis komitetas rekomendavo, kad PSK EUTM Somalia ES misijos vadu nuo 2016 m. kovo 21 d. vietoj brigados generolo Antonio MAGGI paskirtų brigados generolą Maurizio MORENA;

               (5)

               Sprendimas (BUSP) 2015/173 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Brigados generolas Maurizio MORENA skiriamas Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos vadu nuo 2016 m. kovo 21 d.
   2 straipsnis
   Sprendimas (BUSP) 2015/173 panaikinamas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 15 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 44, 2010 2 19, p. 16.

      (2)  2015 m. vasario 3 d. Politinio ir saugumo komiteto sprendimas (BUSP) 2015/173 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos vado skyrimo, kuriuo panaikinamas Sprendimas EUTM Somalia/1/2013 (EUTM SOMALIA/1/2015) (OL L 29, 2015 2 5, p. 14).


title: 2011 m. kovo 21 d. Tarybos sprendimas 2011/168/BUSP dėl Tarptautinio baudžiamojo teismo, kuriuo panaikinama Bendroji pozicija 2003/444/BUSP

text:
22.3.2011

               LT

               Europos Sąjungos oficialusis leidinys

               L 76/56

         TARYBOS SPRENDIMAS 2011/168/BUSP
   2011 m. kovo 21 d.
   dėl Tarptautinio baudžiamojo teismo, kuriuo panaikinama Bendroji pozicija 2003/444/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               Savo veiksmais tarptautinėje arenoje Sąjunga siekia įgyvendinti demokratijos, teisinės valstybės, žmogaus teisių ir pagrindinių laisvių visuotinumo ir nedalumo, pagarbos žmogaus orumui, lygybės ir solidarumo principus bei laikytis Jungtinių Tautų Chartijos ir tarptautinės teisės principų, kaip numatyta Sutarties 21 straipsnyje. Sąjunga siekia plėtoti santykius ir kurti partnerystes su, inter alia, tarptautinėmis organizacijomis, kurios taip pat laikosi šių principų.

               (2)

               Vienas iš Sąjungos tikslų – išsaugoti taiką, užkirsti kelią konfliktams ir stiprinti tarptautinį saugumą pagal Jungtinių Tautų Chartijos tikslus ir principus.

               (3)

               2002 m. liepos 1 d. įsigaliojo Tarptautinio baudžiamojo teismo Romos statutas (toliau – Romos statutas).

               (4)

               Visos valstybės narės ratifikavo Romos statutą.

               (5)

               Romos statuto principai bei Tarptautinio baudžiamojo teismo (toliau – TBT) veiklą reglamentuojantys principai visiškai atitinka Sąjungos principus ir tikslus. TBT jurisdikcijai priskirti sunkūs nusikaltimai kelia susirūpinimą visai tarptautinei bendruomenei, Sąjungai ir jos valstybėms narėms.

               (6)

               Sąjunga ir jos valstybės narės yra pasiryžusios panaikinti tų nusikaltimų vykdytojų nebaudžiamumą, imdamosi priemonių nacionaliniu lygiu ir stiprindamos tarptautinį bendradarbiavimą, siekiant užtikrinti veiksmingą jų baudžiamąjį persekiojimą.

               (7)

               2006 m. balandžio 10 d. Sąjunga ir TBT pasirašė susitarimą dėl bendradarbiavimo ir pagalbos teikimo, kuris įsigaliojo 2006 m. gegužės 1 d. (1)

               (8)

               Į Romos statute įtvirtintus tarptautinės baudžiamosios teisės principus ir taisykles reikėtų atsižvelgti ir kituose tarptautiniuose teisės aktuose.

               (9)

               Sąjunga yra įsitikinusi, kad norint užtikrinti visapusiškai efektyvų TBT veikimą, būtinas visuotinis prisijungimas prie Romos statuto, ir mano, kad siekiant šio tikslo reikia skatinti iniciatyvas, kuriomis siekiama didinti Statutą priėmusių valstybių skaičių, jei jos atitinka Romos statuto turinį ir dvasią.

               (10)

               Labai svarbu išsaugoti Romos statuto vientisumą ir TBT nepriklausomumą.

               (11)

               2002 m. rugsėjo 30 d. Išvadose dėl Tarptautinio baudžiamojo teismo Taryba parengė ir prie tų išvadų pridėjo principų rinkinį, kuris tapo gairėmis valstybėms narėms svarstant galimų sutarčių ar susitarimų būtinybę ir apimtį atsakant į pasiūlymus dėl asmenų perdavimo TBT sąlygų.

               (12)

               2010 m. gegužės 25 d. Taryba priėmė Išvadas dėl Tarptautinio baudžiamojo teismo Romos statuto Peržiūros konferencijos (toliau – Peržiūros konferencija), kuri įvyko 2010 m. gegužės 31 d. – birželio 11 d. Kampaloje (Uganda).

               (13)

               Peržiūros konferencijoje, remiantis Romos statuto 5 straipsnio 2 dalimi, buvo priimti jo pakeitimai, siekiant apibrėžti agresijos nusikaltimą ir nustatyti sąlygas, kurioms esant TBT galėtų naudotis jurisdikcija šio nusikaltimo atžvilgiu; priimti Romos statuto pakeitimai, siekiant išplėsti TBT jurisdikciją įtraukiant tris papildomus karo nusikaltimus, kai jie įvykdomi per netarptautinio pobūdžio ginkluotus konfliktus; ir nuspręsta kurį laiką palikti Romos statuto 124 straipsnį. Šiuos pakeitimus reikia ratifikuoti arba priimti; jie įsigalioja pagal Romos statuto 121 straipsnio 5 dalį. TBT naudojasi jurisdikcija agresijos nusikaltimo atžvilgiu priėmus sprendimą, kuris turi būti priimtas po 2017 m. sausio 1 d. tokia pačia valstybių, Statuto Šalių, balsų dauguma, kokios reikia Romos statuto pakeitimui priimti.

               (14)

               Peržiūros konferencijoje Sąjunga įsipareigojo peržiūrėti ir atnaujinti savo aktus, kuriais remiamas TBT, ir toliau propaguoti Romos statuto visuotinį taikymą ir vientisumo išlaikymą.

               (15)

               Romos statutui įgyvendinti reikalingos praktinės priemonės, kurioms turėtų visiškai pritarti Sąjunga ir jos valstybės narės.

               (16)

               Veiksmų planas, kurį priimti, inter alia, buvo raginama Rezoliucijoje dėl Tarptautinio baudžiamojo teismo statuto įsigaliojimo, kurią Europos Parlamentas priėmė 2002 m. vasario 28 d. papildydamas 2001 m. birželio 11 d. Tarybos bendrąją poziciją 2001/443/BUSP dėl Tarptautinio baudžiamojo teismo (2), buvo priimtas 2004 m. vasario 4 d. ir jį reikėtų atitinkamai pritaikyti.

               (17)

               Atsižvelgiant į tai, kas išdėstyta pirmiau, 2003 m. birželio 16 d. Bendroji pozicija 2003/444/BUSP dėl Tarptautinio baudžiamojo teismo (3) turėtų būti panaikinta ir pakeista šiuo sprendimu,

         PRIĖMĖ ŠĮ SPRENDIMĄ:
   1 straipsnis
   1.   Siekiant užkirsti kelią sunkiems į Tarptautinio baudžiamojo teismo (toliau – TBT) jurisdikciją patenkantiems nusikaltimams ir juos apriboti, TBT yra svarbiausia priemonė, kuria skatinama pagarba tarptautinei humanitarinei teisei ir žmogaus teisėms ir taip prisidedama prie laisvės, saugumo, teisingumo ir teisinės valstybės stiprinimo bei prie taikos išsaugojimo, konfliktų prevencijos ir tarptautinio saugumo stiprinimo vadovaujantis Jungtinių Tautų Chartijos tikslais ir principais.
   2.   Šio sprendimo tikslas – propaguoti visuotinį pritarimą Tarptautinio baudžiamojo teismo Romos statutui (toliau – Romos statutas), skatinant kuo daugiau valstybių tapti Statuto Šalimis, išlaikyti Romos statuto vientisumą, remti TBT nepriklausomumą ir jo efektyvų bei veiksmingą veikimą, bendradarbiavimą su TBT ir papildomumo principo įgyvendinimą.
   2 straipsnis
   1.   Siekdamos prisidėti prie tikslo skatinti kuo daugiau valstybių tapti Romos statuto Šalimis, Sąjunga ir jos valstybės narės deda visas pastangas šiam procesui paremti, keldamos Romos statuto kuo platesnio ratifikavimo, priėmimo, pritarimo jam ar prisijungimo prie jo ir jo įgyvendinimo klausimą per derybas su trečiosiomis valstybėmis, valstybių grupėmis ar atitinkamomis regioninėmis organizacijomis, įskaitant derybas dėl susitarimų, ar tam tikrais atvejais plėtodamos su jomis politinį dialogą.
   2.   Sąjunga ir jos valstybės narės padeda užtikrinti, kad valstybės visame pasaulyje taptų Romos statuto Šalimis bei jį įgyvendintų ir kitomis priemonėmis, pavyzdžiui, imdamosi iniciatyvų propaguoti Romos statuto ir susijusių dokumentų vertybes, principus ir nuostatas. Remdama šio sprendimo tikslus, Sąjunga prireikus bendradarbiauja su kitomis suinteresuotomis valstybėmis, tarptautinėmis institucijomis, nevyriausybinėmis organizacijomis ir kitais pilietinės visuomenės atstovais.
   3.   Valstybės narės su visomis suinteresuotomis valstybėmis dalijasi savo patirtimi su Romos statuto įgyvendinimu susijusiais klausimais ir atitinkamais atvejais kitokiais būdais remia šį tikslą. Paprašytos, valstybės narės prisideda technine pagalba ir, atitinkamais atvejais, finansine parama prie teisėkūros darbo, reikalingo, kad trečiosios valstybės taptų Romos statuto Šalimis ir jį įgyvendintų. Paprašyta, Sąjunga taip pat gali prisidėti tokia pagalba ar parama. Valstybės, svarstančios tapimo Romos statuto Šalimis arba bendradarbiavimo su TBT klausimą, raginamos informuoti Sąjungą apie sunkumus, kuriuos patiria tai darydamos.
   4.   Įgyvendindamos šį straipsnį, Sąjunga ir jos valstybės narės koordinuoja politinę ir techninę paramą TBT, susijusią su įvairiomis valstybėmis ar valstybių grupėmis.
   3 straipsnis
   Siekdamos remti TBT nepriklausomumą, Sąjunga ir jos valstybės narės visų pirma:

               a)

               skatina valstybes, Statuto Šalis, nedelsiant pervesti visus joms nustatytus įnašus vadovaujantis valstybių, Statuto Šalių, Asamblėjos priimtais sprendimais;

               b)

               dėti visas pastangas, kad valstybės narės kuo greičiau prisijungtų prie Susitarimo dėl Tarptautinio baudžiamojo teismo privilegijų ir imunitetų ar jį ratifikuotų, ir skatinti kitas valstybes prie jo prisijungti ar jį ratifikuoti; ir

               c)

               stengtis suteikti deramą paramą plėtojant teisėjų, prokurorų, pareigūnų ir advokatų mokymą bei teikiant jiems pagalbą su TBT susijusiame darbe.

         4 straipsnis
   1.   Sąjunga ir jos valstybės narės atidžiai stebi bendradarbiavimo su TBT vadovaujantis Romos statutu raidą.
   2.   Sąjunga nuolat peržiūri Tarptautinio baudžiamojo teismo ir Europos Sąjungos susitarimo dėl bendradarbiavimo ir pagalbos teikimo įgyvendinimą.
   3.   Sąjunga ir jos valstybės narės svarsto atitinkamai ad hoc sutarčių ir susitarimų sudarymo klausimą, kad TBT galėtų veiksmingai veikti, ir tai daryti ragina trečiąsias šalis.
   4.   Pasiūlymų sudaryti sutartis ar susitarimus dėl asmenų perdavimo TBT sąlygų atveju Sąjunga ir jos valstybės narės toliau stengiasi atitinkamai atkreipti trečiųjų valstybių dėmesį į 2002 m. rugsėjo 30 d. Tarybos išvadas dėl Tarptautinio baudžiamojo teismo ir į prie jų pridėtus ES pagrindinius principus.
   5 straipsnis
   Sąjunga ir jos valstybės narės atitinkamai imasi iniciatyvų ar priemonių papildomumo principo įgyvendinimui nacionaliniu lygiu užtikrinti.
   6 straipsnis
   Taryba ir Sąjungos vyriausiasis įgaliotinis užsienio reikalams ir saugumo politikai atitinkamais atvejais koordinuoja Sąjungos ir jos valstybių narių įgyvendinant 2–5 straipsnius vykdomas priemones.
   7 straipsnis
   Valstybės narės bendradarbiauja, kad užtikrintų visais atžvilgiais sklandų valstybių, Statuto Šalių, Asamblėjos darbą.
   8 straipsnis
   Sąjunga užtikrina savo aktų ir politikos nuoseklumą ir darną visose jos išorės ir vidaus veiksmų srityse, susijusiose su sunkiausiais tarptautiniais nusikaltimais, kaip nurodyta Romos statute.
   9 straipsnis
   Taryba atitinkamai peržiūri šį sprendimą.
   10 straipsnis
   Bendroji pozicija 2003/444/BUSP panaikinama ir pakeičiama šiuo sprendimu. Nuorodos į panaikintą Bendrąją poziciją 2003/444/BUSP laikomos nuorodomis į šį sprendimą.
   11 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 21 d.

            Tarybos vardu

            Pirmininkas

         C. ASHTON

      (1)  OL L 115, 2006 4 28, p. 50.

      (2)  OL L 155, 2001 6 12, p. 19.

      (3)  OL L 150, 2003 6 18, p. 67.


title: 2014/48/ES: 2014 m. sausio 28 d. Tarybos sprendimas dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, sudarymo

text:
31.1.2014

               LT

               Europos Sąjungos oficialusis leidinys

               L 28/1

      TARYBOS SPRENDIMAS

   2014 m. sausio 28 d.
   dėl Protokolo, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas, sudarymo
   (2014/48/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2007 m. birželio 28 d. Taryba priėmė Reglamentą (EB) Nr. 753/2007 (1) dėl Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimo (2) sudarymo (toliau – Susitarimas). Prie jo buvo pridėtas Protokolas, nustatantis Susitarime numatytas žvejybos galimybes ir finansinį įnašą (3) (toliau – dabartinis Protokolas). Dabartinio Protokolo galiojimas baigiasi 2012 m. gruodžio 31 d.;

               (2)

               Sąjunga ir Danijos bei Grenlandijos Vyriausybės derėjosi dėl naujojo Susitarimo Protokolo, kuriuo nustatomos žvejybos galimybės ir finansinis įnašas (toliau – Protokolas);

               (3)

               Protokolas buvo pasirašytas pagal Tarybos sprendimą 2012/653/ES (4) su sąlyga, kad jis bus sudarytas vėliau ir jis laikinai taikomas nuo 2013 m. sausio 1 d.;

               (4)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Protokolas, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas (5).
   2 straipsnis
   Tarybos pirmininkas Sąjungos vardu pateikia pranešimą pagal Protokolo 13 straipsnį.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 172, 2007 6 30, p. 1.

      (2)  OL L 172, 2007 6 30, p. 4.

      (3)  OL L 172, 2007 6 30, p. 9.

      (4)  OL L 293, 2012 10 23, p. 4.

      (5)  Protokolo tekstas kartu su sprendimu dėl jo pasirašymo buvo paskelbtas OL L 293, 2012 10 23, p. 5.


title: 2005/457/EB: 2005 m. balandžio 4 d. Komisijos sprendimas, dėl leidimo pateikti į rinką izomaltuliozę kaip naują maisto produktą arba naują maisto ingredientą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2005) 1001)

text:
23.6.2005

               LT

               Europos Sąjungos oficialusis leidinys

               L 160/28

         KOMISIJOS SPRENDIMAS
   2005 m. balandžio 4 d.
   dėl leidimo pateikti į rinką izomaltuliozę kaip naują maisto produktą arba naują maisto ingredientą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2005) 1001)
   (tik tekstas olandų kalba yra autentiškas)
   (2005/457/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:

               (1)

               2003 m. spalio 30 d. įmonė Cargill Incorporated, tarpininkaujama Cerestar, pateikė kompetentingoms Jungtinės Karalystės institucijoms prašymą pateikti į rinką izomaltuliozę kaip naują maisto produktą arba naują maisto ingredientą.

               (2)

               2004 m. kovo 19 d. kompetentingos Jungtinės Karalystės valdžios institucijos pateikė savo pradinę įvertinimo ataskaitą.

               (3)

               Savo pradinėje įvertinimo ataskaitoje kompetentinga Jungtinės Karalystės maisto produktų įvertinimo įstaiga padarė išvadą, kad siūlomi izomaltuliozės naudojimo būdai žmonių sveikatai nekenkia.

               (4)

               2004 m. balandžio 15 d. Komisija persiuntė šią pradinę įvertinimo ataskaitą visoms valstybėms narėms.

               (5)

               Per reglamento 6 straipsnio 4 dalyje numatytą 60 dienų laikotarpį, remiantis ta nuostata, dėl šių produktų pateikimo į rinką buvo pareikšti pagrįsti prieštaravimai.

               (6)

               2004 m. gruodžio 10 d. posėdyje valstybių narių ekspertai apsvarstė pradinės įvertinimo ataskaitos rizikos įvertinimą, ir Europos maisto saugos tarnybos konsultacija nebuvo reikalinga.

               (7)

               Ženklinant ir reklamuojant maisto produktų, sudėtyje turinčių izomaltuliozės, maistingumą, taikomos Tarybos direktyvoje 90/496/EEB dėl maisto produktų maistingumo ženklinimo (2) nurodytos taisyklės.

               (8)

               Remiantis pradine įvertinimo ataskaita nustatyta, kad izomaltuliozė atitinka reglamento 3 straipsnio 1 dalyje pateiktus kriterijus.

               (9)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   Kaip nurodyta priede, izomaltuliozė gali būti pateikta į Bendrijos rinką kaip naujas maisto produktas arba naujas maisto produktams naudojamas maisto ingredientas.
   2 straipsnis
   Pavadinimas „izomaltuliozė“ nurodomas ženklinant maisto produkto maistingumą arba maisto produktą sudarančių ingredientų sąraše.
   Prie izomaltuliozės pavadinimo pažymima žvaigždutė (*), nurodanti į gerai matomą išnašą su žodžiais „izomaltuliozė sudaryta iš gliukozės ir fruktozės“. Šių žodžių šriftas ar bent raidžių dydis yra toks pat kaip komponentų sąrašo.
   3 straipsnis
   Šis sprendimas skirtas bendrovei Cargill Incorporated, c/o Cerestar, adresas: Havenstraat 84, B-1800 Vilvoorde.

      Priimta Briuselyje, 2005 m. balandžio 4 d.

            Komisijos vardu

         Markos KYPRIANOU

            Komisijos narys

      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).

      (2)  OL L 276, 1990 10 6, p. 40. Direktyva su paskutiniais pakeitimais, padarytais Komisijos direktyva 2003/120/EB (OL L 333, 2003 12 20, p. 51).
   PRIEDAS
   IZOMALTULIOZĖS SPECIFIKACIJOS
   Apibrėžimas
   Redukuojantis disacharidas, susidedantis iš vienos dalies gliukozės ir vienos dalies fruktozės, sujungtų α-(1,6)-gliukozidine jungtimi. Jis fermentinio proceso metu išgaunamas iš sacharozės. Prekyboje naudojamas kaip monohidratas.
   Cheminis pavadinimas
   6-O-a-D-gliukopiranozė-D-fruktofuranozė, monohidratas
   CAS numeris
   13718-94-0
   Cheminė formulė
   C12H22O11 · H2O
   Struktūrinė formulė

   Molekulės masė
   360,3 (dihidratas)
   Analizė
   Mažiausiai 98 % sausosios medžiagos.
   Aprašymas
   Beveik bekvapiai, balti arba beveik balti saldaus skonio kristalai.
   Dalis prarandama džiovinant
   Ne daugiau kaip 6,5 % (60 oC, 5h)
   Švinas
   Ne daugiau kaip 0,1 mg/kg.
   Nustatoma, naudojant atomų absorbcijos metodą, tinkantį nurodytam lygiui. Bandinio dydis ir paruošimo būdas gali būti parenkamas, remiantis FNP 5 (1), „Instrumental methods“ („Naudojami metodai“) pateiktų metodų principais.

      (1)  Food and Nutrition Paper 5 Rev.2 – Guide to specifications for general notices, general analytical techniques, identification tests, test solutions and other reference materials. (JECFA) 1991, 322 p. Anglų k. – ISBN 92-5-102991-1.


title: 2014/122/ES: 2014 m. vasario 11 d. Tarybos sprendimas dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai pasirašymo Europos Sąjungos ir jos valstybių narių vardu

text:
8.3.2014

               LT

               Europos Sąjungos oficialusis leidinys

               L 69/2

      TARYBOS SPRENDIMAS

   2014 m. vasario 11 d.
   dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai pasirašymo Europos Sąjungos ir jos valstybių narių vardu
   (2014/122/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               2012 m. rugsėjo 24 d. Taryba įgaliojo Komisiją pradėti derybas su Šveicarijos Konfederacija dėl Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo pakeitimo susitariant dėl Protokolo dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai (toliau – Protokolas). Kroatijos Respublika įstojo į Europos Sąjungą 2013 m. liepos 1 d.;

               (2)

               derybos dėl Protokolo neseniai užbaigtos;

               (3)

               todėl Protokolas turėtų būti pasirašytas Europos Sąjungos ir jos valstybių narių vardu, su sąlyga, kad jis vėliau bus sudarytas,

         PRIĖMĖ ŠĮ SPRENDIMĄ:
   1 straipsnis
   Leidžiama Europos Sąjungos ir jos valstybių narių vardu pasirašyti Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo Protokolą dėl Susitariančiosios šalies stasuso suteikimo į Europos Sąjungą įstojusiai Kroatijos Respublikai, su sąlyga, kad minėtas Protokolas bus sudarytas.
   2 straipsnis
   Tarybos pirmininkas įgaliojamas paskirti asmenį, įgaliotą pasirašyti Protokolą Sąjungos ir jos valstybių narių vardu.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS


title: 2016 m. rugsėjo 7 d. Valstybių narių vyriausybių atstovų sprendimas (ES, Euratomas) 2016/1657 dėl Bendrojo Teismo teisėjo skyrimo

text:
15.9.2016

               LT

               Europos Sąjungos oficialusis leidinys

               L 247/18

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2016/1657
   2016 m. rugsėjo 7 d.
   dėl Bendrojo Teismo teisėjo skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               pagal Protokolo Nr. 3 dėl Europos Sąjungos Teisingumo Teismo statuto 5 ir 7 straipsnius ir atsižvelgiant į Carl WETTER atsistatydinimą nuo 2016 m. rugsėjo 19 d., turėtų būti paskirtas Bendrojo Teismo teisėjas likusiam Carl WETTER kadencijos laikui iki 2019 m. rugpjūčio 31 d.;

               (2)

               į laisvą vietą pasiūlyta Ulf ÖBERG kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Ulf ÖBERG tinkamumo eiti Bendrojo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Ulf ÖBERG skiriamas Bendrojo Teismo teisėju laikotarpiui nuo 2016 m. rugsėjo 19 d. iki 2019 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugsėjo 7 d.

            Pirmininkas

         P. JAVORČÍK


title: 2014 m. rugsėjo 25 d. Tarybos sprendimas 2014/674/BUSP, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas

text:
26.9.2014

               LT

               Europos Sąjungos oficialusis leidinys

               L 282/24

         TARYBOS SPRENDIMAS 2014/674/BUSP
   2014 m. rugsėjo 25 d.
   kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugsėjo 21 d. Taryba priėmė Sprendimą 2010/565/BUSP (1), kurio paskutiniai pakeitimai padaryti Sprendimu 2013/468/BUSP (2). Sprendimas 2010/565/BUSP sprendimas nustoja galioti 2014 m. rugsėjo 30 d.;

               (2)

               2014 m. birželio 18 d. Politinis ir saugumo komitetas (PSK) pritarė EUSEC RD Congo pereinamojo laikotarpio tvarkai, atsižvelgiant į būsimus ES įsipareigojimus remti saugumo sektoriaus reformą (SSR) Kongo Demokratinėje Respublikoje, kuri numato, kad EUSEC RD Congo būtų pratęsta devyniems mėnesiams iki 2015 m. birželio 30 d., kad būtų įvykdytas paskutinis pereinamasis etapas, kurio tikslas – perduoti užduotis;

               (3)

               EUSEC RD Congo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/565/BUSP iš dalies keičiamas taip:

               1)

               2 straipsnis pakeičiamas taip:
               „2 straipsnis
               Misijos įgaliojimai
               Misijos tikslas – glaudžiai bendradarbiaujant ir koordinuojant veiklą su kitais tarptautinės bendruomenės subjektais, ypač su Jungtinėmis Tautomis ir MONUSCO, bei siekiant 1 straipsnyje nustatytų tikslų, teikti praktinę paramą saugumo sektoriaus reformos srityje, sudarant sąlygas veiklos ir projektų, grindžiamų Kongo valdžios institucijų KDR ginkluotųjų pajėgų reformos plane nustatytomis ir misijos veiksmų programoje išdėstytomis gairėmis, įgyvendinimui trumpuoju ir vidutinės trukmės laikotarpiu, be kita ko:

                           a)

                           toliau teikti paramą strateginiu lygiu kartu integruojant veiklą, susijusią su kova su nebaudžiamumu pagarbos žmogaus teisėms srityse, įskaitant seksualinį smurtą;

                           b)

                           toliau teikti paramą administracinės struktūros stiprinimui ir žmogiškųjų išteklių valdymo sistemos įkūrimui, remiantis atliekamu darbu siekiant pagerinti proceso autonomiškumą;

                           c)

                           gerinti KDR ginkluotųjų pajėgų veiklos pajėgumus dirbant su karinėmis valdžios institucijomis, siekiant karinės švietimo sistemos tvarumo, sutelkiant dėmesį mokykloms, skirtoms karininkams ir puskarininkiams.“

                     ;

               2)

               3 straipsnio 1 dalis pakeičiama taip:
               „1.   EUSEC RD Congo struktūra nustatoma remiantis jos planavimo dokumentais.“;

               3)

               išbraukiama 5 straipsnio 4 dalis;

               4)

               9 straipsnis pakeičiamas taip:
               „9 straipsnis
               Finansinės priemonės
               1.   Orientacinė finansavimo suma, skirta su misija susijusioms išlaidoms padengti laikotarpiu nuo 2010 m. spalio 1 d. iki 2011 m. rugsėjo 30 d., yra 12 600 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2011 m. spalio 1 d. iki 2012 m. rugsėjo 30 d., yra 13 600 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d., yra 11 000 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2013 m. spalio 1 d. iki 2014 m. rugsėjo 30 d., yra 8 455 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2014 m. spalio 1 d. iki 2015 m. birželio 30 d., yra 4 600 000 EUR.
               2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras. EUSEC RD Congo viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EUSEC RD Congo perkamoms prekėms netaikoma jokia kilmės taisyklė. Komisijai pritarus, misija gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUSEC RD Congo.
               3.   EUSEC RD Congo yra atsakinga už misijos biudžeto įvykdymą. Šiuo tikslu EUSEC RD Congo pasirašo susitarimą su Komisija.
               4.   Nedarant poveikio nuostatoms dėl EUSEC RD Congo ir jos darbuotojų statuso, nuo 2013 m. spalio 1 d. EUSEC RD Congo atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas.
               5.   Finansinių priemonių įgyvendinimas nedaro poveikio 5 ir 7 straipsniuose numatytai EUSEC RD Congo pavaldumo tvarkai ir veiklos reikalavimams, įskaitant įrangos suderinamumą ir jos grupių sąveiką.
               6.   Išlaidos laikomos atitinkančiomis reikalavimus nuo šio sprendimo įsigaliojimo dienos.“;

               5)

               įterpiamas šis straipsnis:
               „9a straipsnis
               Projektų grupė
               1.   EUSEC RD Congo turi projektų grupę projektams nustatyti ir įgyvendinti. EUSEC RD Congo prireikus sudaro palankesnes sąlygas valstybių narių ir trečiųjų valstybių pagal jų įgaliojimus įgyvendinamiems projektams su EUSEC RD Congo susijusiose srityse, kuriais remiami jos tikslai, ir teikia su jais susijusias konsultacijas.
               2.   Laikantis 3 dalies, EUSEC RD Congo yra įgaliota naudoti valstybių narių arba trečiųjų valstybių finansinius įnašus nustatytiems projektams, kurie nuosekliai papildo kitus EUSEC RD Congo veiksmus, įgyvendinti, jei projektas:

                           a)

                           yra numatytas šio sprendimo finansinėje pažymoje; arba

                           b)

                           yra įtrauktas įgaliojimų vykdymo laikotarpiu, misijos vadovo prašymu iš dalies pakeitus minėtą finansinę pažymą.

                     EUSEC RD Congo su tomis valstybėmis sudaro susitarimą, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl EUSEC RD Congo veiksmų arba neveikimo naudojant lėšas, kurias skyrė tos valstybės. Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUSEC RD Congo veiksmus ar neveikimą naudojant lėšas, kurias skyrė tos valstybės.
               3.   Trečiųjų valstybių finansiniams įnašams į projektų grupę turi pritarti PSK.“;

               6)

               13 straipsnis iš dalies keičiamas taip:

                           a)

                           1 dalis pakeičiama taip:
                           „1.   Vyriausiajam įgaliotiniui suteikiama teisė atitinkamais atvejais ir atsižvelgiant į misijos reikmes teikti trečiosioms šalims, dalyvaujančioms įgyvendinant šį sprendimą, misijai parengtą ES įslaptintą informaciją ir dokumentus, pažymėtus ne aukštesne kaip „CONFIDENTIEL UE/ES CONFIDENTIAL“ lygio slaptumo žyma, laikantis Tarybos sprendimo 2013/488/ES (3).

                              (3)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).“"
						;

                           b)

                           5 dalis pakeičiama taip:
                           „5.   Vyriausiasis įgaliotinis 1–4 dalyje nurodytus įgaliojimus, taip pat kompetenciją sudaryti 2 ir 3 dalyse nurodytus susitarimus, gali deleguoti asmenims, kurie yra jam pavaldūs, ir (arba) misijos vadovui.“;

               7)

               17 straipsnio antra pastraipa pakeičiama taip:
               „Jis taikomas iki 2015 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. spalio 1 d.

      Priimta Briuselyje 2014 m. rugsėjo 25 d.

            Tarybos vardu

            Pirmininkė

         F. GUIDI

      (1)  2010 m. rugsėjo 21 d. Tarybos sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (OL L 248, 2010 9 22, p. 59).

      (2)  2013 m. rugsėjo 23 d. Tarybos sprendimas 2013/468/BUSP, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas (OL L 252, 2013 9 24, p. 29).


title: 2014/733/ES: 2014 m. spalio 8 d. Tarybos sprendimas dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo

text:
23.10.2014

               LT

               Europos Sąjungos oficialusis leidinys

               L 304/1

         TARYBOS SPRENDIMAS
   2014 m. spalio 8 d.
   dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo

      (2014/733/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Sąjunga ir Senegalo Respublika baigė derybas dėl tausios žvejybos partnerystės susitarimo (toliau –susitarimas) ir jo įgyvendinimo protokolo (toliau – protokolas), kuriuo Sąjungos laivams suteikiamos žvejybos galimybės vandenyse, į kuriuos Senegalo Respublika turi suverenias teises arba kurie priklauso jos jurisdikcijai žvejybos srityje;

               (2)

               šioms deryboms pasibaigus, 2014 m. balandžio 25 d. buvo parafuotas susitarimas ir protokolas;

               (3)

               susitarimu panaikinamas dabartinis Susitarimas tarp Senegalo Respublikos Vyriausybės ir Europos ekonominės bendrijos dėl žvejybos prie Senegalo krantų (1), įsigaliojęs 1981 m. birželio 1 d.;

               (4)

               susitarimo 17 straipsnyje ir protokolo 12 straipsnyje atitinkamai numatyta juos laikinai taikyti nuo jų pasirašymo dienos;

               (5)

               reikėtų pasirašyti susitarimą ir jo įgyvendinimo protokolą;

               (6)

               siekiant užtikrinti Sąjungos laivų žvejybos tolimesnį vykdymą, reikėtų laikinai taikyti susitarimą ir jo įgyvendinimo protokolą, kol bus užbaigtos jų sudarymui reikalingos procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Europos Sąjungos ir Senegalo Respublikos tausios žvejybos partnerystės susitarimą ir jo įgyvendinimo protokolą, su sąlyga, kad minėtas susitarimas ir protokolas bus sudaryti.
   Susitarimo ir protokolo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą ir protokolą.
   3 straipsnis
   Susitarimas pagal jo 17 straipsnį laikinai taikomas nuo jo pasirašymo dienos (2), kol bus užbaigtos jam sudaryti būtinos procedūros.
   4 straipsnis
   Protokolas pagal jo 12 straipsnį laikinai taikomas nuo jo pasirašymo dienos (3), kol bus užbaigtos jam sudaryti būtinos procedūros.
   5 straipsnis
   Šis sprendimas įsigalioja jo priėmimo dieną..

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI

      (1)  Senegalo Respublikos Vyriausybės ir Europos ekonominės bendrijos susitarimas dėl žvejybos prie Senegalo krantų (OL L 226, 1980 8 29, p. 17).

      (2)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.

      (3)  Protokolo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2012/106/ES: 2011 m. gruodžio 14 d. Tarybos sprendimas dėl Europos Sąjungos ir Rusijos Federacijos Vyriausybės susitarimo dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis pasirašymo Sąjungos vardu ir laikino taikymo

text:
29.2.2012

                  LT

                  Europos Sąjungos oficialusis leidinys

                  L 57/14

         TARYBOS SPRENDIMAS
         2011 m. gruodžio 14 d.
         dėl Europos Sąjungos ir Rusijos Federacijos Vyriausybės susitarimo dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis pasirašymo Sąjungos vardu ir laikino taikymo
         (2012/106/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     atsižvelgiant į variklinių transporto priemonių ir jų dalių bei detalių eksporto į Rusijos Federaciją svarbą Sąjungos ekonomikai bei kadangi remiantis Rusijos Federacijos stojimo į Pasaulio prekybos organizaciijos (PPO) derybų rezultatais ir kaip nurodyta Darbo grupės parengtoje šio stojimo proceso ataskaitoje, Rusijos Federacijos taikomas investavimo į automobilių sektorių režimas su paskutiniais pakeitimais, padarytais 2010 m. gruodžio 24 d., laikantis tam tikrų sąlygų gali būti taikomas iki 2018 m. liepos 1 d.;

                     (2)

                     yra pavojus, kad taikant Rusijos Federacijos investavimo į automobilių sektorių režimą variklinių transporto priemonių dalių ir detalių gamyba gali būti perkelta iš Sąjungos dėl investuotojų prievolių pagal tokį režimą laikytis vietos operacijų ir kitų gamybos lokalizavimo reikalavimų;

                     (3)

                     atsižvelgdama į derybas dėl Rusijos Federacijos stojimo į PPO, Komisija Sąjungos vardu vedė derybas dėl susitarimo dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis (Susitarimas), kuriuo būtų nustatyta kompensavimo tvarka, užtikrinanti, kad taikant investavimo į automobilių sektorių režimą iš Sąjungos į Rusijos Federaciją nebus importuojama mažiau variklinių transporto priemonių dalių ir detalių;

                     (4)

                     Susitarimas turėtų būti pasirašytas. Susitarimas turėtų būti laikinai taikomas kol bus užbaigtos jo sudarymui būtinos procedūros,

               PRIĖMĖ ŠĮ SPRENDIMĄ:

            1 straipsnis
            Sąjungos vardu įgaliojama pasirašyti Europos Sąjungos ir Rusijos Federacijos Vyriausybės susitarimą dėl Europos Sąjungos ir Rusijos Federacijos prekybos variklinių transporto priemonių dalimis ir detalėmis, su sąlyga, kad minėtas Susitarimas bus sudarytas.
            Susitarimo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Kaip nustatyta Susitarimo 13 straipsnio 3 dalyje, jis laikinai taikomas nuo Rusijos Federacijos įstojimo į PPO dienos, kol bus užbaigtos Susitarimo sudarymui būtinos procedūros (1).

            4 straipsnis
            Šis sprendimas įsigalioja jo priėmimo dieną.

            Priimta Ženevoje 2011 m. gruodžio 14 d.

                  Tarybos vardu

                  Pirmininkas

               M. NOGAJ

            (1)  Tarybos Generalinis sekretoriatas Europos Sąjungos oficialiajame leidinyje paskelbs datą, nuo kurios Susitarimas bus laikinai taikomas.


title: 2015 m. rugsėjo 14 d. Tarybos sprendimas (ES) 2015/1522, kuriuo nustatoma pozicija, kurios Europos Sąjungos vardu turi būti laikomasi Komitete dėl viešųjų pirkimų, dėl Moldovos Respublikos prisijungimo prie peržiūrėtos Sutarties dėl viešųjų pirkimų

text:
15.9.2015

               LT

               Europos Sąjungos oficialusis leidinys

               L 239/144

         TARYBOS SPRENDIMAS (ES) 2015/1522
   2015 m. rugsėjo 14 d.
   kuriuo nustatoma pozicija, kurios Europos Sąjungos vardu turi būti laikomasi Komitete dėl viešųjų pirkimų, dėl Moldovos Respublikos prisijungimo prie peržiūrėtos Sutarties dėl viešųjų pirkimų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2002 m. sausio 7 d. Moldovos Respublika pateikė prašymą dėl prisijungimo prie peržiūrėtos Sutarties dėl viešųjų pirkimų (toliau – peržiūrėta SVP);

               (2)

               Moldovos Respublikos įsipareigojimai dėl taikymo srities yra nustatyti jos galutiniame pasiūlyme, kuris 2015 m. gegužės 27 d. buvo pateiktas peržiūrėtos SVP Šalims;

               (3)

               Moldovos Respublikos galutiniame pasiūlyme numatyta plati taikymo sritis, apimanti centrinės valdžios subjektus, centrinei valdžiai pavaldžius subjektus ir kitus subjektus, vykdančius veiklą komunalinių paslaugų, prekių, statybos paslaugų ir kitų paslaugų sektoriuose. Todėl jis yra patenkinamas ir priimtinas. Šio sprendimo priede nurodytos Moldovos Respublikos prisijungimo sąlygos atsispindės Komiteto dėl viešųjų pirkimų (toliau – SVP komitetas) priimtame sprendime dėl Moldovos Respublikos prisijungimo;

               (4)

               tikimasi, kad Moldovos Respublikos prisijungimas prie peržiūrėtos SVP bus teigiamas įnašas dar labiau atveriant viešųjų pirkimų rinkas tarptautiniu mastu;

               (5)

               peržiūrėtos SVP XXII straipsnio 2 dalyje nustatyta, kad bet kuri PPO narė gali prisijungti prie peržiūrėtos SVP tokiomis sąlygomis, dėl kurių ji susitaria su SVP Šalimis; tokios sąlygos nustatomos SVP komiteto sprendime;

               (6)

               todėl būtina nustatyti poziciją, kurios Sąjungos vardu turi būti laikomasi SVP komitete, dėl Moldovos Respublikos prisijungimo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Komitete dėl viešųjų pirkimų, yra pritarti Moldovos Respublikos prisijungimui prie peržiūrėtos Sutarties dėl viešųjų pirkimų šio sprendimo priede išdėstytomis konkrečiomis prisijungimo sąlygomis.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. rugsėjo 14 d.

            Tarybos vardu

            Pirmininkas

         J. ASSELBORN

      PRIEDAS

         ES SĄLYGOS DĖL MOLDOVOS RESPUBLIKOS PRISIJUNGIMO PRIE PERŽIŪRĖTOS SVP
          (1)

      Moldovos Respublikai prisijungus prie peržiūrėtos SVP, Europos Sąjungos atveju I priedėlio 1 priedo 2 skirsnio („ES valstybių narių centrinės valdžios perkančiosios organizacijos“) 2 punktas išdėstomas taip:

                     „2.

                     Izraelio, Juodkalnijos ir Moldovos Respublikos prekėms, paslaugoms, prekių tiekėjams ir paslaugų teikėjams yra atviri toliau išvardytų centrinės valdžios perkančiųjų organizacijų viešieji pirkimai.“

         (1)  Peržiūrėtos SVP Šalių taikymo srities įsipareigojimų sąrašų numeracija, pritarus peržiūrėtos SVP Šalims, buvo pakeista PPO sekretoriato. Numeracija naudojama šiame priede atitinka vėliausios patvirtintos peržiūrėtos SVP Šalių taikymo srities įsipareigojimų sąrašų kopijos numeraciją, kurią PPO perdavė peržiūrėtos SVP Šalims oficialiu pranešimu, kurį galima rasti http://www.wto.org/english/tratop_e/gproc_e/gp_app_agree_e.htm#revisedGPA. Peržiūrėtos SVP Šalių taikymo srities įsipareigojimų sąrašų numeracija, paskelbta OL L 68, 2014 3 7, p. 2, nebegalioja.


title: 2005/594/EB: 2005 m. liepos 29 d. Tarybos sprendimas, dėl keturių Europos vaistų agentūros (EMEA) Valdančiosios tarybos narių skyrimo

text:
4.8.2005

               LT

               Europos Sąjungos oficialusis leidinys

               L 203/22

      TARYBOS SPRENDIMAS

   2005 m. liepos 29 d.
   dėl keturių Europos vaistų agentūros (EMEA) Valdančiosios tarybos narių skyrimo
   (2005/594/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2004 m. kovo 31 d. Reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 65 straipsnio 1 ir 4 dalis,
   atsižvelgdama į 2005 m. vasario 25 d. Komisijos sudarytą kandidatų sąrašą,
   atsižvelgdama į Europos Parlamento nuomonę,
   NUSPRENDĖ:
   1 straipsnis
   Mary Geraldine BAKER, gimusi 1936 m. spalio 27 d. Londone (Jungtinė Karalystė),
   Jean GEORGES, gimęs 1966 m. liepos 11 d. Esch-sur-Alzette (Liuksemburgas),
   Lisette TIDDENS-ENGWIRDA, gimusi 1950 m. birželio 25 d. Amsterdame (Nyderlandai) ir
   Fritz Rupert UNGEMACH, gimęs 1947 m. vasario 6 d. Miunchene (Vokietija),
   skiriami Europos vaistų agentūros (EMEA) Valdančiosios tarybos nariais trejų metų laikotarpiui.
   2 straipsnis
   1 straipsnyje nurodyto trejų metų laikotarpio pradžios datą nustato Europos vaistų agentūros (EMEA) Valdančioji taryba.

      Priimta Briuselyje, 2005 m. liepos 29 d.

            Tarybos vardu

            Pirmininkas

         J. STRAW

      (1)  OL L 136, 2004 4 30, p. 1.


title: 2008/310/EB: 2008 m. balandžio 7 d. Tarybos sprendimas dėl Regionų komiteto Jungtinei Karalystei atstovaujančių septynių narių ir septynių pakaitinių narių skyrimo

text:
17.4.2008

               LT

               Europos Sąjungos oficialusis leidinys

               L 107/30

      TARYBOS SPRENDIMAS

   2008 m. balandžio 7 d.
   dėl Regionų komiteto Jungtinei Karalystei atstovaujančių septynių narių ir septynių pakaitinių narių skyrimo
   (2008/310/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus J. ASHTON, K. BODFISH, Olive BROWN, R. COLEMAN, R. BUTLER, J. McCONNELL ir I. OLDFATHER įgaliojimams tapo laisvos septynios Regionų komiteto narių vietos. Pasibaigus M. ANGELL, Ch. FOOTE-WOOD, G. KAGAN, J. DAVIES ir G. LYON įgaliojimams tapo laisvos penkios Regionų komiteto pakaitinių narių vietos. Atsistatydinus R. LOCHHEAD tapo laisva viena komiteto pakaitinio nario vieta. Viena pakaitinio nario vieta taps laisva paskyrus nariu I. MALCOLM,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. skiriami Regionų komiteto:

               a)

               nariais:

                           —

                           Linda GILLHAM, Member of Runnymede Borough Council,

                           —

                           Dave WILCOX, Member of Derbyshire County Council,

                           —

                           Iain MALCOLM, Member of South Tyneside Council (įgaliojimų pakeitimas),

                           —

                           Doris ANSARI, Member of Cornwall County Council,

                           —

                           Christine CHAPMAN, Member of the National Assembly of Wales,

                           —

                           Keith BROWN, Member of the Scottish Parliament,

                           —

                           Irene OLDFATHER, Member of the Scottish Parliament;

                     ir

               b)

               pakaitiniais nariais:

                           —

                           Kathy POLLARD, Member of Suffolk County Council,

                           —

                           Doreen HUDDART, Member of Newcastle-upon-Tyne City Council,

                           —

                           Feryat DEMIRCI, Member of London Borough of Hackney,

                           —

                           Cindy HUGHES, Member of Darlington Borough Council,

                           —

                           Nerys EVANS, Member of the National Assembly of Wales,

                           —

                           Allison McINNES, Member of the Scottish Parliament,

                           —

                           Ted BROCKLEBANK, Member of the Scottish Parliament.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. balandžio 7 d.

            Tarybos vardu

            Pirmininkas

         R. ŽERJAV

      (1)  OL L 56, 2006 2 25, p. 75.


title: 2006/301/EB: 2006 m. balandžio 25 d.  Komisijos sprendimas, nutraukiantis antidempingo tyrimą, susijusį su etilo alkoholio, kurio kilmės šalys yra Gvatemala ir Pakistanas, importu

text:
26.4.2006

               LT

               Europos Sąjungos oficialusis leidinys

               L 112/13

      KOMISIJOS SPRENDIMAS

   2006 m. balandžio 25 d.
   nutraukiantis antidempingo tyrimą, susijusį su etilo alkoholio, kurio kilmės šalys yra Gvatemala ir Pakistanas, importu
   (2006/301/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasitarusi su Patariamuoju komitetu,
   kadangi:
   A.   PROCEDŪRA

               (1)

               2005 m. gegužės 26 d. Komisija Europos Sąjungos oficialiajame leidinyje paskelbė pranešimą (2) apie pradedamą antidempingo tyrimą dėl etilo alkoholio, denatūruoto arba nedenatūruoto, kurio alkoholio koncentracija, išreikšta tūrio procentais, yra 80 % tūrio arba didesnė, kurio kilmės šalys yra Gvatemala ir Pakistanas, paprastai klasifikuojamo KN kodais 2207 10 00 ir ex 2207 20 00, importo į Bendriją.

               (2)

               Antidempingo tyrimas buvo inicijuotas gavus skundą, kurį 2005 m. balandžio 11 d. pateikė Europos Sąjungos pramoninio etanolio gamintojų komitetas (toliau – pareiškėjas) gamintojų, kurių produkcija sudaro didžiąją dalį (šiuo atveju daugiau kaip 30 %) visos Bendrijoje pagaminamo etilo alkoholio produkcijos, vardu, taikant pagrindinio reglamento 5 straipsnį.

               (3)

               Skunde buvo pateikti minėtos prekės dempingo ir dėl to patiriamos materialinės žalos prima facie įrodymai, kurių pakako pagrįsti tyrimo inicijavimą.

               (4)

               Komisija apie tyrimo inicijavimą oficialiai informavo Gvatemalos ir Pakistano eksportuojančius gamintojus, importuotojus ir prekybininkus, tiekėjus ir žinomus susijusius vartotojus, susijusių eksportuojančių šalių atstovus, pareiškėją ir visus kitus žinomus Bendrijos gamintojus. Suinteresuotosioms šalims buvo suteikta galimybė pareikšti savo nuomonę raštu ir prašyti jas išklausyti per pranešime apie inicijavimą nustatytą laikotarpį, taip pat visoms susijusioms šalims buvo išsiųsti klausimynai.

         B.   SKUNDO ATSIĖMIMAS IR TYRIMO NUTRAUKIMAS

               (5)

               2006 m. sausio 31 d. raštu Komisijai pareiškėjas oficialiai atsiėmė skundą. Pareiškėjo teigimu, atsiimti skundą paskatino neseniai įvykę reikšmingi Bendrosios preferencijų sistemos pokyčiai dėl etilo alkoholio, kurio kilmės šalis yra Pakistanas. Pareiškėjo teigimu, nors šie pokyčiai nepanaikino dempingo, jie padėjo labiau kontroliuoti didelius ir žalingus importo iš Pakistano į Bendriją kiekius. Kadangi duomenys apie žalą skunde buvo pagrįsti bendru importo iš Gvatemalos ir Pakistano poveikiu, pareiškėjas manė, kad atsiimti su abiem šalimis susijusį skundą šiuo metu yra pagrįstas veiksmas.

               (6)

               Pagal pagrindinio reglamento 9 straipsnio 1 dalį, atsiėmus skundą, tyrimas gali būti nutrauktas, jeigu tai neprieštarauja Bendrijos interesams.

               (7)

               Komisija nusprendė nutraukti šį tyrimą, kadangi jo metu nebuvo nustatyta jokių aplinkybių, įrodančių kad tyrimo nutraukimas pažeis Bendrijos interesus. Suinteresuotosios šalys buvo apie tai informuotos ir joms buvo suteikta galimybė teikti pastabas. Tačiau nebuvo gauta jokių pastabų, kurios galėtų pakeisti šį sprendimą.

               (8)

               Todėl Komisija daro išvadą, kad antidempingo tyrimas, susijęs su etilo alkoholio, kurio kilmės šalys yra Gvatemala ir Pakistanas, importu į Bendriją turėtų būti nutrauktas neįvedant antidempingo priemonių,

         PRIĖMĖ ŠĮ SPRENDIMĄ:
   Vienintelis straipsnis
   Antidempingo tyrimas, susijęs su etilo alkoholio, denatūruoto arba nedenatūruoto, kurio alkoholio koncentracija, išreikšta tūrio procentais, yra 80 % tūrio arba didesnė, kurio kilmės šalys yra Gvatemala ir Pakistanas, paprastai klasifikuojamo KN kodais 2207 10 00 ir ex 2207 20 00, importu į Bendriją, yra nutraukiamas.

      Priimta Briuselyje, 2006 m. balandžio 25 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL C 129, 2005 5 26, p. 22.


title: 2014/570/ES: 2014 m. balandžio 3 d. Europos Parlamento sprendimas dėl Europos aviacijos saugos agentūros 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/186

         EUROPOS PARLAMENTO SPRENDIMAS
   2014 m. balandžio 3 d.
   dėl Europos aviacijos saugos agentūros 2012 finansinių metų sąskaitų uždarymo
   (2014/570/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008, įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0221/2014),

               1.

               pritaria Europos aviacijos saugos agentūros 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 66.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 1998 m. spalio 13 d. Tarybos Sprendimas dėl Susitarimo dėl mokslinio ir technologinio bendradarbiavimo sudarymo tarp Europos bendrijos ir Jungtinių Amerikos Valstijų Vyriausybės

text:
Svarbus teisinis pranešimas

|

31998D0591

Oficialusis leidinys L 284 , 22/10/1998 p. 0035 - 0036

		Tarybos Sprendimas1998 m. spalio 13 d.dėl Susitarimo dėl mokslinio ir technologinio bendradarbiavimo sudarymo tarp Europos bendrijos ir Jungtinių Amerikos Valstijų Vyriausybės(98/591/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130m straipsnį, siejant su 228 straipsnio 2 dalies pirmu sakiniu ir 228 straipsnio 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Europos bendrija ir Jungtinės Amerikos Valstijos vykdo tam tikras tyrimų ir plėtros programas bendrų interesų srityse,kadangi, atsižvelgdamos į turimą patirtį, abi šalys išreiškė siekį parengti gilesnius ir platesnius rėmus moksliniam ir technologiniam bendradarbiavimui;kadangi Susitarimas dėl mokslinio ir technologinio bendradarbiavimo sudaro dalį visuotinio bendradarbiavimo tarp Europos bendrijos ir Jungtinių Amerikos Valstijų, kuris visų pirma nurodytas 1995 m. gruodį abiejų šalių patvirtintoje Naujojoje transatlantinėje darbotvarkėje;kadangi 1996 m. birželio 25 d. sprendimu Taryba įgaliojo Komisiją derėtis dėl susitarimo dėl mokslinio ir technologinio bendradarbiavimo tarp Europos bendrijos ir Jungtinių Amerikos Valstijų Vyriausybės;kadangi 1997 m. gruodžio 1 d. sprendimu Taryba nusprendė, kad Susitarimas dėl mokslinio ir technologinio bendradarbiavimo pasirašomas Europos bendrijos vardu;kadangi minėtas Susitarimas buvo pasirašytas 1997 m. gruodžio 5 d.;kadangi Susitarimas dėl mokslinio ir technologinio bendradarbiavimo tarp Europos bendrijos ir Jungtinių Amerikos Valstijų Vyriausybės turi būti patvirtintas,PRIĖMĖ ŠĮ SPRENDIMĄ:1 straipsnisBendrija patvirtinta Susitarimą dėl mokslinio ir technologinio bendradarbiavimo tarp Europos bendrijos ir Jungtinių Amerikos Valstijų Vyriausybės.Susitarimo tekstas pridedamas prie šio sprendimo.2 straipsnisPagal Susitarimo 12 straipsnį Tarybos pirmininkas praneša, kad Bendrija atliko Susitarimui įsigalioti būtinas procedūras.Priimta Liuksemburge, 1998 m. spalio 13 d.Tarybos varduPirmininkasC. Einem[1] OL C 162, 1998 5 28, p. 10.[2] Nuomonė pareikšta 1998 m. spalio 7 d. (dar nepaskelbta Oficialiajame leidinyje).--------------------------------------------------


title: 2013/389/ES: 2013 m. liepos 15 d. Tarybos sprendimas, kuriuo skiriami Europos ekonomikos ir socialinių reikalų komiteto Suomijai atstovaujantys du nariai

text:
19.7.2013

               LT

               Europos Sąjungos oficialusis leidinys

               L 196/21

         TARYBOS SPRENDIMAS
   2013 m. liepos 15 d.
   kuriuo skiriami Europos ekonomikos ir socialinių reikalų komiteto Suomijai atstovaujantys du nariai
   (2013/389/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Suomijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Leila KURKI ir Marja-Liisa PELTOLA kadencijai tapo laisvos Europos ekonomikos ir socialinių reikalų komiteto dviejų narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariais skiriami Timo VUORI, Chief Executive, ICC Finland, ir Marianne MUONA, Director of FinUnions.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 251, 2010 9 25, p. 8.


title: 2014 m. birželio 16 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
28.6.2014

               LT

               Europos Sąjungos oficialusis leidinys

               C 200/56

         EUROPOS PARLAMENTO BIURO SPRENDIMAS
   2014 m. birželio 16 d.
   kuriuo iš dalies keičiamos Europos Parlamento narių statuto įgyvendinimo taisyklės
   (2014/C 200/02)
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 8 ir 23 straipsnius,
   kadangi:

               (1)

               atsižvelgiant į Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 69 straipsnio 2 dalį, didžiausia mėnesio suma, skiriama Parlamento nario išlaidoms padėjėjo paslaugoms kompensuoti, turi būti indeksuojama pagal Europos Sąjungos pareigūnų ir kitų tarnautojų darbo užmokesčio patikslinimus;

               (2)

               Europos Parlamento ir Tarybos reglamente (ES) Nr. 423/2014 (3), kuris įsigaliojo 2014 m. gegužės 1 d., nustatyta, kad 2011 m. ir 2012 m. Europos Sąjungos pareigūnų ir kitų tarnautojų darbo užmokestis ir pensijos tikslinamos atitinkamai 0 % ir 0,8 %. Be to, politinio kompromiso dėl Europos Sąjungos pareigūnų tarnybos nuostatų ir kitų Sąjungos tarnautojų įdarbinimo sąlygų reformos dalis buvo sprendimas įšaldyti darbo užmokestį ir pensijas 2013 m. ir 2014 m.,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklių 33 straipsnio 4 dalis pakeičiama taip:

               „4.

               Nuo 2012 m. liepos 1 d. didžiausia mėnesio suma, skiriama 34 straipsnyje nurodyto viso personalo išlaidoms padengti, – 21 379 EUR.“.

         2 straipsnis
   1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   2.   Šis sprendimas taikomas nuo 2012 m. liepos 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

      (3)  2014 m. balandžio 16 d. Europos Parlamento ir Tarybos reglamentas (ES) Nr. 423/2014, kuriuo nuo 2012 m. liepos 1 d. tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (OL L 129, 2014 4 30, p. 12).